[{"text_idx": "#000000", "text": "Yr hiraf o ddau lwybr trwy ddyffryn hanesyddol Cwm Penamnen"}, {"text_idx": "#000001", "text": "Cwm sy\u2019n arwain tua\u2019r de o bentref Dolwyddelan yw Cwm Penamnen . O\u2019i ffordd Rufeinig hynafol i\u2019w chastell canoloesol anferth, mae Penamnen yn gartref i lawer o drysorau hanesyddol llai adnabyddus y Parc Cenedlaethol."}, {"text_idx": "#000002", "text": "Bydd y daith gylchol hon yn cychwyn ym mhentref bychan Dolwyddelan ac yn dringo\u2019n raddol drwy goedwigoedd y dyffryn. Mae\u2019n dychwelyd i Ddolwyddelan ar hyd rhan o\u2019r ffordd Rufeinig hynafol, Sarn Helen."}, {"text_idx": "#000003", "text": "Mae\u2019n bosib crwydro Cwm Penamnen ar hyd dau lwybr gwahanol. Bydd y llwybr hirach, 3 awr, yn mynd a\u0302 chi i ben y dyffryn ger odre dwyreiniol Moel Penamnen cyn dychwelyd i bentref Dolwyddelan. Bydd y dewis byrrach, 1 awr yn mynd a\u0302 chi draean o\u2019r ffordd i fyny\u2019r dyffryn cyn ymuno a\u0302\u2019r llwybr hirach wrth ddychwelyd i Ddolwyddelan."}, {"text_idx": "#000006", "text": "Maes parcio yng ngorsaf drenau Dolwyddelan"}, {"text_idx": "#000009", "text": "Os yn gyrru, cofiwch barcio mewn ardaloedd parcio dynodedig a pheidiwch byth a\u0302 pharcio mewn llefydd sydd yn rhwystro mynediad i gaeau neu ardaloedd preswyl."}, {"text_idx": "#000010", "text": "Maes Parcio: Gorsaf drenau Dolwyddelan"}, {"text_idx": "#000013", "text": "Mae Castell Dolwyddelan yn rhan o gyfres o gestyll mynydd y credir iddynt gael eu hadeiladu ledled Eryri gan Llywelyn ap Iorwerth (Llywelyn Fawr). Roedd Dolwyddelan yn un o gadarnleoedd Cymreig ardal Conwy, gyda golygfeydd godidog o\u2019r mynyddoedd cyfagos."}, {"text_idx": "#000014", "text": "Llywelyn oedd tywysog Gwynedd o 1195\u20131240, a chodwyd Castell Dolwyddelan yn bwrpasol ar droad y 13G i amddiffyn bwlch y mynydd."}]